מירגה גרז'ניטה-טילה

מירגה גרז'ניטה-טילה (בליטאית: Mirga Gražinytė-Tyla נולדה ב-2 באפריל 1986) היא מנצחת ליטאית. גרז'ניטה-טילה נולדה בוילנה למשפחה של מוזיקאים. אביה, רומואלדס גרז'ניס, הוא מנצח מקהלה בווילנה. אמה, זיגוטה גרז'ינינה היא פסנתרנית וזמרת. סבתה הייתה כנרת, דוד-אביה היה נגן עוגב ודודת-אביה הייתה מלחינה. היא הבכורה בשלושה אחים. כילדה, קיבלה גרז'ניטה-טילה הדרכה ראשונית בצרפתית ובציור ולמדה בבית ספר לאמנות בווילנה. בגיל 11, החליטה שהיא רוצה ללמוד מוזיקה, והבחירה היחידה שעמדה לפניה בתחום זה הייתה ניצוח מקהלה. ההכשרה וההשכלה המוזיקליות שקיבלה לא כללו אפוא שום כלי נגינה. לראשונה ניצחה על מקהלה בגיל 13. לאחר מכן המשיכה בלימודי מוזיקה באוניברסיטה למוזיקה ולאמנויות הבמה בגראץ, וסיימה את לימודי התואר בשנת 2007. לאחר מכן למדה ניצוח בבית הספר הגבוה למוזיקה ולתיאטרון בלייפציג אצל אולריך וינדפוהר ובקונסרבטוריון למוזיקה בציריך. גרז'ניטה בחרה להוסיף את המילה "טילה", שפירושה "דממה" בליטאית, ליצירת שם הבמה שלה. גרז'ניטה-טילה הייתה לקאפלמייסטר שני בתיאטרון היידלברג בעונת 2012-2011. בשנת 2012 זכתה בתחרות למנצחים צעירים של נסטלה וזלצבורג. בעונת 2013–2014 התמנתה לקאפלמייסטר ראשונה באופרה של ברן. היא הייתה למנהלת מוזיקלית של "קאפלמייסטרין לנדסתיאטר" בעונת 2015–2016, בחוזה התחלתי לשתי עונות. היא סיימה את כהונתה בתיאטרון של זלצבורג לאחר עונת 2017-2016. בארצות הברית, הייתה גרז'ניטה-טילה עמיתת-ניצוח לצד גוסטאבו דודאמל על התזמורת הפילהרמונית של לוס אנג'לס לעונת 2012–2013. ביולי 2014, התמנתה לעוזרת מנצח של התזמורת, בחוזה לשנתיים. ביולי 2014 הופיעה גרז'ניטה-טילה לראשונה כמנצחת אורחת על התזמורת הסימפונית של ברמינגהאם. בהמשך הוזמנה לקונצרט נוסף עם התזמורת בינואר 2016. בפברואר 2016 מינתה אותה תזמורת ברמינגהאם למנהלת המוזיקלית הבאה שלה, החל בספטמבר 2016, בחוזה התחלתי לשלוש שנים. היא ניצחה לראשונה על התזמורת כמנהלת מוזיקלית ב-26 באוגוסט 2016 בברמינגהאם ובערב הבא, 27 באוגוסט 2016, הופיעה לראשונה בפרומס. גרז'ניטה-טילה היא המנצחת הראשונה שהתמנתה למנהלת מוזיקלית של תזמורת ברמינגהאם. במאי 2018 הודיעה התזמורת על הארכת החוזה שלה כמנהלת מוזיקלית עד עונת 2020–2021. בשנת 2022 סיימה את תפקידה בתזמורת וכיום היא מנצחת אורחת ראשית. בפברואר 2019 חתמה גרז'ניטה-טילה על חוזה הקלטות בלעדי לטווח ארוך עם דויטשה גרמופון. היא המנצחת הראשונה שחתמה חוזה כזה עם דויטשה גרמופון. גרז'ניטה-טילה ובן-זוגה הם הורים לבן, שנולד ב-26 באוגוסט 2018. המשפחה מתגוררת בזלצבורג. מדיה וקבצים בנושא מירגה גרז'ניטה-טילה בוויקישיתוף אתר האינטרנט הרשמי של מירגה גרז'ניטה-טילה מירגה גרז'ניטה-טילה, ברשת החברתית פייסבוק מירגה גרז'ניטה-טילה, באתר ספוטיפיי מירגה גרז'ניטה-טילה, באתר AllMusic (באנגלית) מירגה גרז'ניטה-טילה, באתר MusicBrainz (באנגלית) מירגה גרז'ניטה-טילה, באתר Discogs (באנגלית) Künstleragentur Dr. Raab & Dr. Böhm agency biography of Mirga Gražinytė-Tyla Columbia Artists Management Inc agency page on Mirga Gražinytė-Tyla Ann Drinan and Alexandra Kudukis, "An Interview with Mirga Gražinytė-Tyla, Los Angeles’ New Assistant Conductor". Polyphonic.org webpage, 20 July 2015 ריצ'רד בראטבי, גרמופון ריאיון עם מירגה גרזניטה-טילה: "כשאני חושבת על הקלטה, אני מרגישה אחריות כלפי העובדה, שמה שאנחנו עושים נשאר שם לעד" 24 במאי 2019 ג'יימס צ'יוט, סן דייגו יוניון טריביון, "מירגה גרז'ניטה-טילה על אמנות שיתוף הפעולה" 28 בנובמבר 2015 פיונה מאדוקס, הגרדיאן, "מירגה גרז'ניטה לוקחת את השרביט: המנהלת המוזיקלית של תזמורת בירמינגהם בתפקידה החדש 14 באפריל 2016 דייוויד נג, לוס אנג'לס טיימס, "מירגה גרז'ניטה-טילה אוחזת בשרביט בביטחון עצמי" 26 בדצמבר 2014 שיימוס או'ריילי, הטיימס האירי, "המנצחת שמעדיפה לעבוד עם דממה" 20 בדצמבר 2018 האנה נפיל, פיננשייל טיימס, "המנצחת מירגה גרז'ניטה-טילה - שילוב של התלהבות וקור-רוח של פלדה" 28 ביולי 2018 http://www.morgenweb.de/nachrichten/kultur/brauche-ewigkeiten-von-einsamkeit-1.644519 אנה שוויינגל, מנהיימר מורגן, 12 ביולי 2012 מנהלת חדשה לתיאטרון המחוזי של זלצבורג 28 בינואר 2014 כריסטופר נורלי, ברמינגהאם פוסט, "נקבע המועד למירגה להניף את השרביט בברמינגהאם" 12 במאי 2016 מירגה גרז'ניטה-טילה המנתה לעוזרת-מנצח של התזמורת הפילהרמונית של לוס אנג'לס 28 ביולי 2014 מורלי, ברמינגהאם פוסט, "סקירה: קונצרט קיץ, CBSO בסימפוני הול" 27 ביולי 2015 "התזמורת הסימפונית של ברמינגהאם הודיעה על מנהלת מוזיקלית חדשה" 4 בפברואר 2016 גרמופון קלאסיקל מיוזיק ניוז, "מירגה גרז'ניטה-טילה חותמת עם דויטשה גרמופון", 1 בפברואר 2019